Informacijos laisvė Lietuvoje
Informacijos laisvė gali reikšti: laisvę išreikšti nuomonę arba idėjas, dažniausiai visuomenėje – žr. žodžio laisvė; galimybė prieiti prie vyriausybės, kitų valstybinių ir savivaldybių įstaigų ir institucijų turimos informacijos. Nors kai kurią informaciją šios institucijos skelbia viešai, piliečiai turi teisę prašyti daugiau juos dominančios informacijos. Informacijos laisvė Lietuvos Respublikos Visuomenės informavimo įstatyme yra suprantama kaip kiekvieno asmens teisė laisvai reikšti savo mintis ir įsitikinimus. Ši teisė apima laisvę laikytis savo nuomonės, taip pat įstatymų nustatytomis sąlygomis ir tvarka rinkti, gauti ir skleisti informaciją bei idėjas.